Ελληνική Ορνιθολογική Ομοσπονδία

Η Ελληνική Ορνιθολογική Ομοσπονδία (ΕΟΟ) ιδρύθηκε με σκοπό να συνενώσει όλους τους Ελληνικούς Συλλόγους που ασχολούνται με τα πουλιά συντροφιάς. Αναλυτικά οι στόχοι, οι δράσεις και οι εκδηλώσεις της ΕΟΟ περιγράφονται στην ιστοσελίδα της.

 Ιστορικό 
Η Ελληνική Ορνιθολογική Ομοσπονδία (ΕΟΟ) ιδρύθηκε με το υπ'αριθμόν 3542/20-5-1997 καταστατικό του Πρωτοδικείου Αθηνών που τροποποιήθηκε με το υπ'αριθμόν 4494/2012 καταστατικό του Πρωτοδικείου Αθηνών, με σκοπό να συνενώσει όλους τους Ελληνικούς Συλλόγους που ασχολούνται με τα πουλιά συντροφιάς. Εχει έδρα την Αττική και είναι σωματείο μη κερδοσκοπικό.

Στίς 14-9-1998 οι σύλλογοι της ΕΟΟ ίδρυσαν την COM Hellas, θεσμικό όργανο βασιζόμενο στο καταστατικό της Παγκόσμιας Ορνιθολογικής Συνομοσπονδίας C.O.M. στο οποίο μπορούν να συγκλίνουν ολες οι δευτεροβάθμιες συλλογικές οργανώσεις της Ελλάδος.

Διοργανώνει σε ετήσια βάση Πανελλήνιους διαγωνισμούς και εκθέσεις για τα πουλιά συντροφιάς, συμμετέχει σε Διεθνείς και Παγκόσμιους διαγωνισμούς και έχει την τύχη να αναδείξει αρκετούς Παγκόσμιους Πρωταθλητές με τελευταίους τον Ιανουάριο 2015, στο 64ο Παγκόσμιο Πρωτάθλημα στο Rosmalen της Ολλανδίας.

Όνειρο και στόχος της Ομοσπονδίας είναι η εξάπλωση της ορνιθολογικής κουλτούρας στην Ελλάδα, η ανάδειξη Ομοσπονδιακών και Διεθνών κριτών και η διοργάνωση στην Ελλάδα για πρώτη φορά ενός Παγκόσμιου Πρωταθλήματος. Η ΕΟΟ, απο το Νοέμβριο 2014 διαθέτει τον 2ο Διεθνή κριτή COM-OMJ, στη κατηγορία Malinois.

Η ΕΟΟ είναι από τις 23 Μαίου 2009 η πρώτη Ελληνική Ομοσπονδία που έγινε μέλος της Ευρωπαϊκής Ένωσης ΕΕ (European Entente Europenne d'Aviculture et de Cuniculture Europeenne) στον τομέα των πουλιών (Section Birds).

Σήμερα στίς τάξεις της ανήκουν 12 σύλλογοι από διάφορα μέρη της Ελλάδος.

 Σύλλογοι μέλη ΕΟΟ 
 Ονομασία  Εδρα  Αρχικά Ελληνικός Όμιλος Καναρινοφίλων Harzer  Αθήνα  ΕΟΚ Ένωση Φίλων Ωδικών Πτηνών  Δράμα  ΕΦΩΠ Λαρισαϊκός Σύλλογος Καναρινοφίλων  Λάρισα  ΛΑΣΥΚ Λέσχη Εκτροφέων Καναρινιών Αγριοπουλιών Δράμας  Δράμα  ΛΕΚΑΔ Λέσχη Φίλων Καναρινιών Ρεθύμνου  Ρέθυμνο  ΛΕΦΙΚΑΡ Πανελλήνιος Σύλλογος Εξωτικών & Παραδείσιων Πτηνών   Αθήνα  ΠΣΕΠΠ Σύλλογος Εκτροφέων Πτηνών Συντροφιάς Έβρου  Αλεξανδρούπολη  ΣΕΠΣΕ Σύλλογος Καναρινιών Αγριοπουλιών Καρδίτσας  Καρδίτσα  ΣΚΑΘ Σύλλογος Καναρινιών Αγριοπουλιών Καβάλας  Καβάλα  ΣΥΚΑΚ Σύλλογος Καναρινοφίλων Βορείου Ελλάδος  Θεσσαλονίκη  ΣΥΚΒΕ Σύλλογος Φίλων Ωδικών Πτηνών  Βέροια  ΣΦΩΠ Σύλλογος Φίλων Πτηνών Συντροφιάς Κατερίνης   Κατερίνη  ΣΦΙΠΣΥΚ

 Δικτυακοί τόποι 
 Ελληνική Ορνιθολογική Ομοσπονδία - ΕΟΟ
 Confédération Ornithologique Mondial - C.O.M.
 Confédération Ornithologique Mondial Hellas - COM Hellas
 European Entente Europenne d'Aviculture et de Cuniculture European - EE

 Διεθνές Μεσογειακό Πρωτάθλημα Πτηνών Συντροφιάς 
Η ΕΟΟ σε συνεργασία με τις Μάλτα, Βουλγαρία & Τουρκία, ανέλαβε τη συνδιοργάνωση του Διεθνούς Μεσογειακού Πρωταθλήματος Πτηνών Συντροφιάς, υπό την αιγίδα της Παγκόσμιας Ορνιθολογικής Συνομοσπονδίας COM, τη 2η εβδομάδα του Νοεμβρίου κάθε έτους, με κυκλική διοργάνωση.

Το 1ο Διενές Μεσογειακό Πρωτάθλημα Πτηνών Συντροφιάς διοργανώθηκε στη Κωνσταντινούπολη, με διοργανώτρια τη Τουρκική Ομοσπονδία TKKKF (Turkiye Kanarya ve Kafes Kuslari Dernekleri Federasyonu).

Το 2ο Διενές Μεσογειακό Πρωτάθλημα Πτηνών Συντροφιάς έχει αναλάβει η Ελληνική Ορνιθολογική Ομοσπονδία με διοργανωτή σύλλογο το ΣΦΩΠ, μεταξύ 3-10 Νοεμβρίου 2013 στη Λαμία.

 Παγκόσμιο Πρωτάθλημα 
Η ΕΟΟ απο το 1998 συμμετέχει σε Παγκόσμια Πρωταθλήματα Πτηνών Συντροφιάς υπό την αιγίδα της Παγκόσμιας Ορνιθολογικής Συνομοσπονδίας COM. Εχει κατακτήσει μετάλλια σε διάφορες κατηγορίες με τελευταία τα 2 χρυσά στο 60ο Παγκόσμιο Πρωτάθλημα στην Αλμερία της Ισπανίας το 2012, το 1 ασημένιο στο 61ο Παγκόσμιο Πρωτάθλημα στο Χάσελτ του Βελγίου το 2013, τα 3 χρυσά, 2 ασημένια και 3 χάλκινα στο 62ο Παγκόσμιο Πρωτάθλημα στο Μπάρι της Ιταλίας το 2014, τα τα 7 χρυσά, 6 ασημένια και 3 χάλκινα στο 63ο Παγκόσμιο Πρωτάθλημα στο Rosmalen της Ολλανδίας το 2015 και τα 5 χρυσά, 8 ασημένια και 9 χάλκινα στο 64ο Παγκόσμιο Πρωτάθλημα στο Matosinhos της Πορτογαλίας.

Θα συμμετάσχει στο 65ο Παγκόσμιο Πρωτάθλημα στο Αγκουαντούλθε, Αλμερία της Ισπανίας, τον Ιανουάριο του 2017.

Κατηγορία:Μη κερδοσκοπικοί οργανισμοί